סיפורו של אמט טיל

סיפורו של אמט טיל (באנגלית: Till) הוא סרט דרמה ביוגרפי, משנת 2022 בבימויה של צ'ינוני צ'וקוו, שנכתב על ידי מייקל ריילי, קית' בושאמפ, וצ'וקוו, והופק על ידי בושאמפ, ריילי וגולדברג. הוא מבוסס על סיפורה האמיתי של מיימי טיל, מחנכת ופעילה חברתית בתנועה האפרו-אמריקאית לזכויות האזרח, שרדפה אחר צדק לבנה אמט טיל בן ה-14, שנעשה בו לינץ ב-1955 בסרט מככבים דניאל דדווילר, ג'לין הול, פרנקי פייסון, היילי בנט ווופי גולדברג.

הסרט הוצג בבכורה עולמית בפסטיבל הקולנוע של ניו יורק ב-1 באוקטובר 2022, והוא יצא לצפייה בארצות הברית ב-14 באוקטובר 2022, על ידי אולפני יונייטד ארטיסטס. הסרט זכה לביקורות חיוביות מהמבקרים.

== עלילה ==
מיימי טיל הפכה למחנכת ופעילה בתנועה לזכויות האזרח לאחר מותו של בנה בן ה-14, אמט, שבשנת 1955 נעשה בו לינץ'. העילה להירצחו הייתה שיחה שניהל עם קרוליין ברייאנט בת ה-21, אשה נשואה שהייתה בעלת חנות מכולת קטנה. כמה לילות לאחר השיחה הגיע בעלה של ברייאנט, רוי, יחד עם אחיו למחצה, ג. וו. מילאם, לבית שבו התארח טיל. הם חטפו אותו והביאו אותו לאסם, שם הכו אותו ועקרו אחת מעיניו. לאחר מכן ירו בראשו והטילו את גופתו לנהר הטלהאצ'י.<ref name="DeadlineOctInterview"></ref> מיימי טיל התעקשה שהארון המכיל את גופת בנה יישאר פתוח כדי שהעולם יוכל לראות מה הם עשו לבנה. הסרט מסופר כולו מנקודת מבטה. על הרצח שומעים בסרט, אך לא הוא מוצג. <ref></ref>

== שחקנים ודמויות ==
* דניאל דדווילר בתור מיימי טיל<ref name="DoubleCast"></ref>
* ג'לין הול בתור אמט טיל<ref name="TillCast"></ref>
* פרנקי פייסון בתפקיד ג'ון קארט'ן, אביה של מיימי טיל וסבו של אמט<ref name="SevenCast"></ref>
* היילי בנט בתור קרולין בראיינט, מוכרת בחנות שהאשמותיה הובילו לרצח של אמט.<ref name="BennettCast"></ref>
* וופי גולדברג בתור אלמה קארט'ן, אמה של מיימי טיל וסבתו של אמט.<ref name="DoubleCast" />
* ג'יימי לוסון בתפקיד מירלי אוורס, פעילת בתנועת זכויות האזרח ואשתו של מדגר.<ref name="SevenCast" />
* טוסין קול בתפקיד מדגר אוורס, פעיל זכויות האזרח ובעלה של מירלי.<ref name="SevenCast" />
* קווין קרול בתור רייפילד מוטי<ref name="SevenCast" />
* שון פטריק תומאס בתור ג'ין מובלי<ref name="SevenCast" />
* ג'ון דאגלס תומפסון בתור מוזס רייט<ref name="SevenCast" />
* רוג'ר גונבור סמית' בתור ד"ר הווארד<ref name="SevenCast" />

== הפקה ==
הסופרת והבמאית צ'ינוני צ'וקוו
ב-27 באוגוסט 2020, פורסם כי צ'ינוני צ'וקוו תכתוב ותביים סרט עלילתי המבוסס על חייה של מיימי טיל-מובלי ומאבקה למען הצדק לאחר הלינץ' שבוצע בבנה, אמט טיל, בן ה-14. הסרט, שהופק על ידי "Orion Pictures", משתמש בחקירה של 27 שנים של קית' בושאמפ, שמאמציו הובילו לפתיחה מחדש של תיק רצח טיל על ידי מחלקת המשפטים של ארצות הברית ב-2004. סימאון רייט, בן דודו של טיל ועד ראייה לאירוע, שימשו כיועצים לפרויקט. התסריט של צ'ינוקוו מבוסס על טיוטה שכתבה בעבר יחד עם בושאמפ והמפיק מייקל ריילי. <ref></ref> ביולי 2021, דניאל דדווילר ווופי גולדברג לוהקו לתפקידים בסרט. ג'לין הול לוהק לתפקיד אמט באוגוסט. הצילומים החלו באטלנטה, ג'ורג'יה, בספטמבר 2021. <ref></ref> עד סוף השנה לוהקו לתפקידים בסרט; פרנקי פייסון, ג'יימי לוסון, טוסין קול, קווין קרול, שון פטריק תומאס, ג'ון דאגלס תומפסון, רוג'ר גונבור סמית' והיילי בנט.

המוזיקה לסרט הולחנה על ידי אבל קוז'ניובסקי. <ref></ref>

== הפצה ==
הסרט יצא בהקרנה מוגבלת בארצות הברית, בריטניה וקנדה ב-14 באוקטובר 2022, לפני יציאה לאקרנים ב-28 באוקטובר 2022, על ידי יונייטד ארטיסטס . <ref></ref> מחוץ לארצות הברית וקנדה, הוא יופץ על ידי סרטי יוניברסל . <ref></ref> הסרט הוקרן בבכורה בפסטיבל ניו יורק ב-1 באוקטובר 2022, והוקרן בפסטיבל הסרטים של לונדון ב-15 וב-16 באוקטובר 2022 ובפסטיבל פילדלפיה ה-31 באותו חודש. <ref></ref> <ref></ref> המפיץ הצהיר שיזמין תלמידי תיכון להקרנות מיוחדות של הסרט באולם אליס טאלי בניו יורק. <ref></ref>

== פרסים ומועמדויות ==
{| class="wikitable sortable"
!פרס
!קטגוריה
!מועמד(ים)
!תוצאה
|-
! rowspan="2" |פרס סטלייט
|הסרט הטוב ביותר - דרמה
|סיפורו של אמט טיל
|
|-
|השחקנית הטובה ביותר בסרט קולנוע - דרמה
|דניאל דדוויילר
|
|}

==קישורים חיצוניים==

* 

== הערות שוליים ==

קטגוריה:סרטי 2022
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
קטגוריה:סרטי יונייטד ארטיסטס